ການສັນລະສູດສົບ ເຈົ້າຂອງ ເຮືອຂ້າມຟາກ ຂອງເກົາຫຼີໃຕ້ ທີ່ຫຼົ້ມ ສະຫຼຸບ ບໍ່ໄດ້ (ວີດີໂອ)
ຫ້ອງການສັນລະ​ສູດ​ສົບ ​ຂອງ​ເກົາຫຼີ​ໃຕ້ ບໍ່ສາມາດລົງຄວາມເຫັນ ກ່ຽວກັບສາເຫດ​ການຕາຍ ຂອງເຈົ້າຂອງ ເຮືອຂ້າມຟາກ ທີ່ຫລົ້ມ ເມື່ອເດືອນເມສາ.
ຫ້ອງການສັນນະສູດສົບ ຂອງເກົາຫລີໃຕ້ ກ່າວວ່າ ມັນເປັນໄປ ບໍ່ໄດ້ທີ່ຈະລົງ ຄວາມເຫັນກ່ຽວກັບສາເຫດການຕາຍຂອງນັກ ທຸລະກິດ ທີ່ພົວພັນກັບເຮືອຂ້າມຟາກຫລົ້ມ ຊຶ່ງເຮັດໃຫ້ມີຜູ້ເສຍ ຊີວິດຫລາຍກວ່າ 300 ຄົນໃນເດືອນເມສາ ທີ່ຜ່ານມານັ້ນ ຫ້ອງການສັນນະສູດສົບແຫ່ງຊາດ ຂອງລັດຖະບານ ກ່າວວ່າ ການສັນນະສູດ ແລະການກວດສອບ DNA ຂອງຊາກສົບທີ່ ເປື່ອຍເໜົ່າແລ້ວ ຂອງທ່ານ Yoo Byung-eun ໄດ້ເປີດເຜີຍ ວ່າ ບໍ່ມີຫລັກຖານໃດໆທີ່ສະແດງວ່າທ່ານໄດ້ຖືກວາງຢາພິດ ທ່ານ Yoo ຊຶ່ງໄດ້ເປັນເປົ້າໝາຍ ໃນການຕາມລ່າຫາໂຕທີ່ ໃຫຍ່ທີ່ສຸດຂອງເກົາ ຫລີໃຕ້ນັ້ນໄດ້ພົບເຫັນເສຍຊີວິດ ຢູ່ໃນສວນໝາກໄມ້ແຫ່ງນຶ່ງໃນວັນ ທີ 12 ມິຖຸ ນາຜ່ານມາ ຕຳຫລວດໄດ້ລະບຸວ່າເປັນສົບຂອງລາວ ໃນອາທິດນີ້ ເຈົ້າໜ້າທີ່ອົງການສັນນະສູດສົບຄົນນຶ່ງກ່າວວ່າ ການສັນນະສູດບໍ່ໄດ້ພົບເຫັນຫລັກຖານ ໃດໆກ່ຽວກັບການໃຊ້ອາວຸດ ຫລືບີບຄໍ ເຖິງແມ່ນວ່າມີບ່ອນທຳຮ້າຍໄດ້ເປື່ອຍເໜົ່າຢ່າງ ໜັກ ໃນບໍລິເວນເນື້ອໜັງຢູ່ຫົວ ແລະກ້ານຄໍ ທຳອິດ ເຈົ້າໜ້າທີ່ຕຳຫລວດທ້ອງຖິ່ນ ບໍ່ຄິດເລີຍວ່າ ເປັນຊາກສົບຂອງທ່ານ Yoo ແລະ ການຕາມລ່າຫາມະຫາເສດຖີຄົນນີ້ ໄດ້ດຳເນີນຕໍ່ໄປເປັນເວລາຫົກອາທິດ ກ່ອນທີ່ຫລັກ ຖານ DNA ແລະລາຍມື ຖືກເປີດເຜີຍໃຫ້ຊາບວ່າເປັນ ຊາກສົບຂອງໃຜ ທ່ານ Yoo ເປັນຫົວໜ້າຄອບຄົວ ທີ່ເປັນເຈົ້າຂອງ ແລະຜູ້ບໍລິຫານເຮືອຂ້າມຟາກ Sewol ທີ່ໄດ້ຫລົ້ມໃນວັນທີ 16 ເດືອນເມສາ ຊຶ່ງເຮັດໃຫ້ມີຜູ້ເສຍຊີວິດປະມານ 300 ຄົນສ່ວຍໃຫຍ່ເປັນພວກເດັກນັກຮຽນ